Rikunarita-ORG/Wikinium huggingface dataset:
# Füüsiline isik

**Füüsiline isik** on inimene õigussubjektina.

**Füüsilise isiku õigusvõime** on võime omada tsiviilõigusi ja kanda tsiviilkohustusi. Igal inimesel on ühetaoline ja piiramatu õigusvõime.

Õigusvõime algab inimese elusalt sündimisega ja lõpeb surmaga.

**Füüsilise isiku teovõime** on võime teha kehtivaid tehinguid.

Eestis on täielik teovõime 18-aastaseks saanud isikul (täisealisel). Piiratud teovõimega on alla 18-aastasel isik (alaealisel) ja isik, kes vaimuhaiguse, nõrgamõistuslikkuse või muu psüühikahäire tõttu kestvalt ei suuda oma tegudest aru saada või neid juhtida.

Isikuid võidakse liigitada mitmeti, näiteks kodakondsuse järgi:

1. kodanikud,
2. välismaalased,
3. topeltkodakondsusega isikud,
4. kodakondsuseta isikud.

## Vaata ka

* Juriidiline isik
# Dmitri Kiritšenko

| Dmitri Kiritšenko |
| --- |
|  |
| Sünniaeg |
17. jaanuar 1977 (49-aastane) |
| [muuda Wikidatas] |

**Dmitri Kiritšenko** (sündinud 17. jaanuaril 1977 Novoaleksandrovskis) on Venemaa jalgpallitreener ja endine jalgpallur, ründaja.

Venemaa rahvuskoondises mängis Kiritšenko aastatel 2003–2006 12 mängu ja lõi 4 väravat. Koondisega mängis ta 2004. aasta Euroopa meistrivõistlustel ja lõi turniiri ajaloo kõige kiirema värava mängus Kreeka vastu (68. sekundil).

Klubikarjääri jooksul mängis ta muuhulgas Venemaa kõrgliiga klubis Rostselmaš, Moskva CSKA, FK Moskva ja Moskva oblasti Saturn.

Aastatel 2018–2019 oli ta Venemaa kõrgliiga klubi FK Ufa peatreener.

## Isiklikku

Dmitri Kiritšenko on 174 cm pikk.
# Mirko Vučinić

Mirko Vučinić (2007)
**Mirko Vučinić** (sündinud 1. oktoobril 1983 Nikšićis Jugoslaavias) on Montenegro endine jalgpallur (ründaja).

Klubikarjääri jooksul mängis ta muuhulgas Itaalia kõrgliiga Serie A klubides US Lecce (2000–2006), AS Roma (2006–2011) ja Torino Juventus (2011–2014).

Montenegro koondises mängis Vučinić aastatel 2007–2017 ja tõi koondises kokku 17 väravat. Aastatel 2005–2006 mängis ta kolm mängu ka Serbia ja Montenegro koondises. 17. oktoobril 2007 lõi ta värava mängus Eestiga.

## Saavutused

Roma
* Coppa Italia (2): 2006–07, 2007–08
* Supercoppa Italiana (1): 2007

Juventus
* Serie A (3): 2011–12, 2012–13, 2013–14
* Supercoppa Italiana (2) 2012, 2013